cyanic-selkie/wikianc huggingface dataset:
ටයිටැනික් (නෞකාව)
බටහිර බලා පිටත්වීම
1912 අප්‍රේල් 11 වන දින උදෑසන 11:30 ට නැව ක්වීන්ස්ටවුන් වරායට සේන්දු වූවාය. එය සමාන්‍යයෙන් උණුසුම්, අර්ධ වශයෙන් වලාකුළින් බර, තදින් සුළඟ හැමූ දිනයකි. නැවතත් නෞකාවට කුඩා යාත්‍රා වල පිහිට පැතීමට වූයේ මෙහිදීද නැව වරාය වෙත රැගෙනයාමට තරම් වරාය ප්‍රමාණවත් නොවූ බැවිනි. මෙහිදී මගීන් 120 දෙනෙක් නැවට එකතු වූ අතර 07 දෙනෙකු නැව හැර ගියෝය. මෙලෙස නැවෙන් නික්මී ගිය අයවලුන් අතර සිටි දක්ෂ ඡායාරූප සිලිපියෙකු වූ, ජේසු නිකායික පුහුණුවන්නකු වූ Francis Browne පියතුමා විසින් ඉතා විශාල වශයෙන් නැව ඡායාරූප ගතකොටගෙන තිබුණි. තවද, කාර්යය මණ්ඩල සාමාජිකයකු, ලියුම් මලු තුළ සැඟවී හොර රහසේම නැවෙන් පැනයාමක්ද මෙම වරායේදී වාර්තා වී තිබුණි. සිය දිවියේ අවසාන නැංගුරම් එසවීම 1912 අප්‍රේල් මස 11වන දින දහවල් 01:30 ට සිදු කළ ටයිටැනික් නෞකාව සිය දෛවෝපගත ඉරණම සොයා, ක්වීන්ස්ටවුන් වරායෙන් නික්මිණි.
thumb|450px|ටයිටැනික් නැවේ මංගල ගමනේ ගමන් පථය. නැව ගිලී ගිය ස්ථානයේ ඛණ්ඩාංකද ඇතුලත් වේ. ක්වීන්ස්ටවුන් වෙතින් නික්මුණ නැව, අයර්ලන්ත වෙරළ තීරයට සමාන්තරව නාවික සැතපුම් 55 ක් පමණ ගමන් කළාය. ඉන්පසු, නාවිකයන් අතර " The Corner " යනුවෙන් ප්‍රචලිත, නිව් පවුන්ඩ්ලන්තයට ගිණිකොණ දෙසින් පිහිටි ස්ථානයට ළඟාවීමට නාවික සැතපුම් 1620 ක් පසු කළාය. මෙම ස්ථානය සාමාන්‍යයෙන් බටහිර බලා යාත්‍රා කරන නාවිකයන්, සිය ගමන් මාර්ගය වෙනස් කරන එසේත් නැත්නම් හරවන ස්ථානය වේ. ටයිටැනික් නැව මෙම ස්ථානය පසු කොට යාත්‍රා කළේ පැය කිහිපයක් පමණී.
ක්වීන්ස්ටවුන් වෙතින් නික්මී පළමු දින තුන යහපත් ලෙස ගෙවී ගියේය. පළමු දින, නෞකාව නාවික සැතපුම් 484 ක් ( කි.මි. 896 ක් ) ආවරණය කළ අතර දෙවන දින එය නාවික සැතපුම් 519 ක් ( කි.මි. 961 ක් ) ලෙස සටහන් විය. අවසාන දින මද්‍යාහනය වනවිට නාවික සැතපුම් 546 කි.( කි.මි. 1011 කි ). එතන් සිට නැව මුහුදුබත් වන තෙක් තවත් නාවික සැතපුම් 258 ක් (කි.මි. 478 ක් ) යාත්‍රා කොට තිබුණි. සාමාන්‍යය පැයට නාවික සැතපුම් 21 ක වේගයකි. (පැ.කි.මි. 39 කි ). කාලගුණය නැව ක්වීන්ස්ටවුන් වෙතින් එන විට තිබූ තත්ත්වයේම විය. අප්‍රේල් 13 වන දක්වා උෂ්ණත්වය සෞම්‍යය විය. නමුත් පසු දින නැවට සීතල කාලගුණයකින් යුක්ත, තදින් හුළන් හැමූ, අඩි අටක් පමණ උසට රළ නැගුණු ප්‍රචණ්ඩ කාලගුණ තත්ත්වයකට මුහුණදීමට සිදුවිය. මෙම තත්ත්වය දිනය තුළදීම ක්‍රමයෙන් පහව ගිය අතර, එදින සන්ධ්‍යාව වනවිට පැහැදිලි, නිශ්චල සහ අධික සීතල තත්ත්වයකට හැරුණි.
ටයිටැනික් නැවට ප්‍රදේශයේ තිබිය හැකි අයිස් පර ගැන අනතුරු ඇඟවීම් රාශියක්ම ලැබුණද සියල්ල නොසලකා හරිමින් නැව උපරිම වේගයෙන් යාත්‍රා කෙරිණ. එයට බොහෝදුරට බලපෑවේ මෙවන් විශාල නැවකට අයිස් පරයකින් විය හැක්කේ බොහෝ සුලු අනතුරක් යැයි පැවති මතයයි. නැවේ නියමුවා වූ කපිතාන් ස්මිත් පවා පවසා සිටියේ නූතන නෞකා ඉඳිකිරීම් තාක්ෂණය බොහෝ දියුණු බැවින්, නැවක් ගිල්විය හැකි තත්ත්වයක් ගැන ඔහුට සිතාගැනීමටවත් නොහැකි බවයි.
මුහුදුබත් වීම
thumb|විලී ස්ටෝවර්ගේ "Untergang der Titanic" සිතුවම, 1912 රාත්‍රී 11:40 ට, සෝදිසි රාජකාරියෙහි යෙදී සිටි Frederick Fleet නැව ඉදිරියෙන්ම වූ අයිස් පරයක් නිරීක්ෂණය කළේය. වහා ක්‍රියාත්මක වූ පළමු නිලධාරියා වූ William Murdoch නැව අයිස් පරය වටෙන් යාත්‍රා කිරීමට උපදෙස් දෙමින්ම නැව පසුපසට යාත්‍රා කිරීමටද නියෝග කළේය. එහෙත් එවිට ප්‍රමාද වැඩිය. නැවෙහි දකුණු පස, අයිස් පරය හා ගැටුණේ ජල මට්ටමට පහළින් විශාල සිදුරු ගණනාවක්ම ඇතිකරවමිනි. ජල පරිරෝධක කුටීර පහක්ම කැඩී ගොස් තිබුණි. කුටීර හතරකට වඩා ජලයෙන් පිරීගියහොත් නැවට බේරිය නොහැකි බැවින් නැවෙහි ඉරණම තීරණය වී ඇතිබව පැහැදිලි විය. කුටීරයෙන් කුටීරයට වතුර පිරෙමින් නැවෙහි ඉදිරිපසින් මුහුදුබත් වීම ඇරබුණි.
නැව මත සිටි කිසිවෙක් මෙවන් වූ හදිසි අවස්ථාවකට මනාසේ සූදානම්ව නොසිටියහ. ජීවිතාරක්ෂක බෝට්ටු තිබුණේ නැව මත සිටි පිරිසෙන් අඩකට පමණී. නැව, එහි රැගෙන යාහැකි සම්පූර්න ප්‍රමාණයෙන්ම පිරී තිබුණේනම් මෙම බොට්ටු ප්‍රමාණය සැහෙන්නේ තුනෙන් එකකට පමණී. කාර්ය මණඩලය මෙවන් වූ හදිසි තත්ත්වයක් සඳහා කිසිසේත්ම පුහුණුව නොසිටියහ. එක් ජීවිතාරක්ෂක බෝට්ටුවක ආරක්ෂිතව කී දෙනෙකු නැංවිය හැකිද යන්න ගැන පවා ඔවුනට අවබෝධයක් නොව්නි. බොහොමයක් බෝට්ටු අඩක් පිරුණ විට දියත් කළේ එබැවිනි. තෙවන පන්තියේ මඟීන් විශාල වශයෙන් නැව මත ඉතිරි වූ අතර එයින් බොහොමයක් දෙනා නැවෙහි සිරවී නැවත් සමගම මුහුදුබත් වූහ. ජීවිතාරක්ෂක බෝට්ටු මතට පැටවීමේදී " කාන්තාවන් සහ ළමුන් " ප්‍රථමයෙන් ප්‍රතිපත්තිය අනුගමනය කළ බැවින් බොහොමයක් වූ පිරිමි මඟීන් සහ කාර්යය මණඩලය නැව මත ඉතිරි වූහ.
අනතුරින් පැය දෙහෙකුත් විනාඩි හතළිහකට පසු නැවෙහි මුහුදුබත් වීමේ වේගය වැඩි වුණි. ඉදිරිපස කොටසට ජලය පිරෙමින් ගිලිගිය බැවින් අවරය ඉහළට එසවුණේ නැවෙහි අතිවිශාල අවර පෙති නිරාවරණය වෙමිනි. මොහොතකින් තෙවන සහ සිව්වන දුම් කව්ළු අතරින් නැව කොටස් දෙකකට කැඩී ඇණිය ප්‍රථමයෙන්ම මුහුදුබත් විය. තවත් ටික වේලාවක් සයුර මත පාවෙමින් තිබූ පසුපස කොටස අලුයම 02:20 ට මුහුදුබත් වූයේ එහි සිරවූ බොහොමයක් පුද්ගලයන්ද සමඟිනි. දිවිගලවා ගැනීම සඳහා මුහුදට පිනූ බොහොමයක් දෙනාම පාහේ ෆැරන්හයිට් අංශක 28 ක් (සෙල්සියහ් අංශක -2 ක් ) තරම් වූ අධික සීතලට ගොදුරුව විනාඩියක් වැනි කෙටිකාලයකින් මරු වැළදගත්හ. සමහරුන් හදවත නතරවීමෙන්ද, ගිලී යාමෙන්ද ජීවිතක්ෂයට පත්වූහ. එලෙස මුහුදෙහි වූ අයගෙන් 13 දෙනෙකු පමණක් නැවත පැමිණි ජීවිතාරක්ෂක බෝට්ටු මඟින් ගලවා ගැනුණි.
උදව් ඉල්ලා නිකුත් කළ සංඥාවලට ප්‍රතිචාර දැක්වූ කිසිදු නෞකාවක්, නැව ගිලී යාමට මත්තෙන් එම ස්ථානයට ළඟා විය හැකි තරමේ ආසන්නයක නොවූහ. අනතුරට කලියෙන් අවසාන වශයෙන් ටයිටැනික් නැව හා සම්බන්ධ වූ Californian නෞකාව, ටයිටැනික් වෙතින් නිකුත් වූ ආලෝක සංඥා දුටු නමුත් උදව් දීමට අපොහොසත් විය. ටයිටැනික් වෙතින් නික්මුණු සංඥාවලට ප්‍රතිචාර දක්වමින්, අලුයම හතරට RMS Carpathia නැව එම ස්ථානයට ළඟා විය.710 දෙනෙකු Carpathia නැව මඟින් ගලවා ගෙන නිව්යෝර්ක් වරාය වෙත රැගෙන ආ අතර 1517 දෙනෙකු ජීවිතක්ෂයට පත්වී තිබුණි.
RMS Carpathia නිව් යෝර්ක් වරායට ලඟාවීම
thumb|ඇසින් දුටු සාක්ෂි අනුව, ‘‘ටයිටැනික්‘‘ නැවේ අනතුරින් දිවි ගලවාගත්තවුන් නිව් යෝර්ක්හිදී ගොඩ බසින් විට බොහෝ සානුකම්පිත සිදුවීම් සිදු වී තිබේ. Carpathia නිව් යෝර්ක් වරායට සේන්දු වීමට දින තුනක් ගත්තේය. අයිස් පර, අධික මීදුම, වැහි කුණාටු සහ ප්‍රචණ්ඩ මුහුද මෙම පමාවට හේතු වීය. කෙසේ වෙතත් ඒ අතරතුර, ඇය විසින් බාහිර ලෝකයාට සත්‍ය සිදුවීම වාර්තා කිරීමට සමත් වූවාය. මුලින්ම නිකුත් වූ වාර්තා ව්‍යාකූල, පරස්පර විස්තර වලින් ගහන විය. එක්තරා ප්‍රධාන පෙළේ ඇමෙරිකානු පුවත්පතක් වාර්තා කොට තිබුණේ ටයිටැනික් නෞකාව SSVirginian නෞකාව විසින් වරාය වෙත ඇදගෙන එන බවකි.
පසුව, ටයිටැනික් සිය බොහොමයක් වූ මඟීන් සමඟ මුහුදුබත් වූ බවට ස්ථීර කළ වාර්තා ලැබුණි. එම වාර්තා White Star Line සමාගමේ යුරෝපයේ සහ ඇමෙරිකාවේ වූ බොහොමයක් කාර්යයාල වල අවධානය දිනා ගන්නා ලදී. ප්‍රවෘත්තිය වැඩිම බලපෑමක් එල්ල කළේ සදම්ටන් වාසීන්ටය. නැවේ කාර්යය මණඩලයෙන් පස් දෙනෙකුගෙන් හතර දෙනෙකුම එම නගරයෙනි.
ගලවාගැනීමේ හමුදාවේ පුවත්පත වූ "War Cry" සිද්ධිය වාර්තා කරමින් " මෙම ශෝකජනක ආරංචියෙන් නොසැලුණේ ගල් හිත් ඇත්තන් පමණී. අවුලට පත්, සුදුමැලි වූ මුහුණින් යුතු මිනිසුන් දිවා රාත්‍රී දෙකෙහිම ඒ නොලැබුණු ආරංචිය වෙනුවෙන් බලාසිටියහ. සෑම කෙනෙකුගේම පාහේ ඥාතියකු අනතුරින් නැතිවී තිබුණි." අනතුරින් දිවිගලවා ගත් අයගේ ලේඛනය අප්‍රේල් 17 වනදා දක්වා ප්‍රමාද වූයේ දුර්වල සන්නිවේදනය නිසාවෙනි. එයද අසම්පූර්ණ වැරදි වාර්තාවකි.
Carpathia අප්‍රේල් 18 වන දින රාත්‍රී 09:30 ට පමණ නිව් යෝර්ක් වරායේ ජෙටි අංක 54 නවත්වන ලදී. නැව පිළිගැනීමට 40000 ක් පමණ වූ විශාල ජනකායක් අධික වර්ෂාව මධ්‍යයේද එක්රොක්ව සිටියහ. ස්වෙච්ඡා සංවිධාන වලින් විපතට පත්වූවනට කෂණික සහන සංවිධානය කොට තිබුණි. බොහොමයක් වූ මඟීන් නිව් යෝර්ක් හී රැඳී නොසිට සිය ඥාතින් වෙත ගියහ. සමහර ධනවත් මඟීන් දුම්රියක් කුලියට ගෙන සිය ගමනාන්තය වෙත ගියහ. ඒ අතර, පෙනිසිල්වේනියා දුම්රිය සමාගම නොමිලේම මඟීනට ෆිලඩෙල්ෆියා වෙත යාමට දුම්රියක්ද සපයන ලදී. දිවිගලවා ගත් 214 ක්වූ කාර්යය මණ්ඩලය, Red Star Line සමාගමේ SS Lapland නැවට නංවන ලදී. මේ සියල්ල මෙසේ සිදුවන අතර Carpathia නැව ලහි ලහියේ ආහාර සහ අනෙකුත් අවැසි කළමනා වලින් පුරවනු ලැබුයේ සම්පූර්ණ නොකළ සිය ගමන් වාරය පිටත්වීම සඳහාය. මෙම කළ මෙහෙය වෙනුවෙන් Carpathia කාර්යය මණඩලය සිය අයිතිකරුවන් වූ Cunarad Line වෙතින් නොමද පැසසුමට ලක් වූ අතර ප්‍රාසාද දීමනාවක්ද ලැබුණි. ටයිටැනික් මඟීන්ගෙන් කොටසක්ද එකතුව පවුම් 900 ක් තරම් වූ අතිරේක ප්‍රසාද දීමනාවක් Carpathia කාර්යය මණ්ඩලය වෙත ලබාදීමට කටයුතු කළේය.
Carpathia නැවෙහි නිව් යෝර්ක් පැමිණීම පුවත්පත් අතර මහත් කලබලකාරී උනන්දුවක් ඇතිකිරීමට සමත් වූහ. සමහරුන් නැව වරාය වෙත ගෙන ඒමට නැවට ගමන් කළ නියමු යාත්‍රාවට ( Pilot Boat ) අල්ලස් ගෙවා ගොඩවීමට සමත්වූ අතර එක මාධ්‍යවේදියෙක් නැව වරායට පැමිණීමට ප්‍රථම නැවට ගොඩවීමට සමත්වූ බවද කියවේ. සියලුම පුවත්පත් කාර්යාල අසල පිරිස් එක්රොක් වූයේ උණුසුම්ම පුවත් වාර්තා දැනගැනීමේ අටියෙනි. දිවිගලවාගත් වූවන්ගේ සම්පූරණ ලේඛනය පළකිරීමට තවත් සිව්දිනක් ගතවූයේ තොරතුරක් බලාපොරොත්තුවෙන් සිටි මඟීන්ගේ ඥාතීන්ව තව තවත් පීඩාවට පත්කරමිනි.
සදම්ටන්හී බොහොමයක් වූ පවුල්වලට බත සපයන්නන් අහිමිව තිබුණි. අසරණසරණ කටයුතු ලහි ලහියේ සංවිධානය කෙරිණ. අප්‍රේල් 29වන දින ඔපෙරා ශිල්පීන්වූ Enrico Caruso, Mary Garden හා Metropolitan Opera හී සාමාජිකයන් එකව පැවත්වූ ප්‍රසංගයක් මගින් පවුම් 12,000 ක මුදලක් විපතට පත්වූවන්ට ප්‍රදානය කරන ලදී. බ්‍රිතාන්‍යායේදී ඔවුනට පිහිටවීම සඳහා අරමුදල් පිහිටවූ අතර පවුම් 450,000 ක් ( අද වටිනාකම පවුම් 33,018,954 ක් ) එකතු කොට ප්‍රදානය කිරීමට සමත්වූහ.එවැනි එක අරමුදලක් හැටේ දශකය දක්වාම ක්‍රියාත්මක වී ඇත.
ව්‍යසනය පිළිබඳ කෙරුණු පරීක්ෂණ
thumb|"The Margin of Safety Is Too Narrow!", 1912 දී කයිල් ෆර්ගස් විසින් අඳින ලද කාටූනය, මහජනතාව නැව් සමාගම්වලින් දෙන පිළිතුරු අභායෝගයට ලක් කරන අන්දම දිවි ගලවා ගත් අය නිව් යෝර්ක් වෙත පැමිණීමටත් පෙරම පරීක්ෂණ කටයුතු සංවිධානය වී තිබුණි. සිදුවූයේ කුමක්ද සහ අනාගතයේදී මෙවැනි ව්‍යසනයන් වළක්වා ගන්නේ කෙසේද යන්න සොයා බැලීම එහි අරමුණයි. එක්සත් ජනපද සෙනෙට් මණ්ඩලය, අප්‍රේල් මස 19වන දින එනම් Carpathia නැව වරායට පැමිණි දිනට පසු දින පරීක්ෂණ කටයුතු වලට මුල පිරීය.
බ්‍රිතාන්‍යය වෙළද මණඩලය විසින් පරීක්ෂණ කටයුතු සඳහා Lord Mersey නම් කරනු ලැබීය. පරික්ෂණ දෙකෙහිදීම, ටයිටැනික් නැවෙහි මඟීන්ගෙන් සහ කාර්යය මණඩලයෙන්ද, Californian නැවෙහි කාර්යය මණ්ඩලයෙන්ද, Carpathia නැවේ කපිතාන්වරයාගෙන් සහ අනෙකුත් අයගෙන්ද කට උත්තර ලබා ගත්හ. පරීක්ෂණ දෙකම ප්‍රධාන වශයෙන් එකම නිගමන වලට එළබී තිබුණි. නැව මත තිබිය යුතු ජීවිතාරක්ෂක බෝට්ටු පිළිබඳ නීතියෙහි සඳහන් සංඛ්‍යාව ප්‍රමාණවත් නොවේ, කපිතාන් ස්මිත් විසින් අයිස් පර පිළිබඳ කෙරුණු අනතුරු හැඟවීම් පිළිබඳව නිසියාකාරව ක්‍රියාත්මකව නොමැත, ජීවිතාරක්ෂක බෝට්ටු නිසිපරිදි මඟීන්ගෙන් පිරවීම සිදු කොට නොමැත, අනතුරුදායක ප්‍රදේශයකදී අධික වේගයෙන් නැව යාත්‍රා කරවීම අනතුරට මුල්වූ ප්‍රධානම හේතුවය ආදී ප්‍රධාන නිගමන වලට පරීක්ෂණ දෙකින්ම එළබී තිබුණි.
අන්තර්ජාතික නාවික ක්ෂේත්‍රයේ ප්‍රධානම ආරක්ෂක විධිවිධාන වෙනස්කම්ද සහිතව පහත සඳහන් යෝජනාවන් නිර්දේශ කෙරිණි; ප්‍රමාණවත් ජීවිතාරක්ෂක බෝට්ටු නැවමත තිබිය යුතු අතරම ඒවා නිරන්තර පරික්ෂාවන්ට ලක්විය යුතුය. මඟී නෞකා වල ගුවන් විදුලි සන්නිවේදන පද්ධතිය පැය විසි හතර පුරාවටම ක්‍රියාත්මක විය යුතුය. තවද උතුරු අත්ලන්තික් සයුරේ අයිස් පර නිරීක්ෂණය කිරීමට අයිස් පර නිරීක්ෂණ සංචාර සංවිධානය කළ අතර අදටත් ක්‍රියාත්මක සයුරේදී ජීවිතාරක්ෂාව පිළිබඳ වූ සම්මුතිය { International Convention for the Safety of Life at Sea } මඟින් ජාත්‍යන්තරවශයෙන් නාවික ආරක්ෂණ විධිවිධාන පුළුල් කරන ලදී.
SS Californian නැවේ භූමිකාව
thumb|ටයිටැනික් නැවට අනතුර ගැන ඇඟවීමට උත්සාහ කළ SS ''Californian'නෞකාව බොහොමයක්වූ විවාදාත්මක කාරණාවලින් එකක් වූයේ SS Californian නැවෙහි භූමිකාවයි. එම නැව ටයිටැනික් නැවට සැතපුම් කිහිපයක් මෙපිටින් සිටියද, ටයිටැනික් වෙතින් උදව් ඉල්ලා නිකුත් වූ ගුවන් විදුලි පණිවිඩ වලට හෝ ආලෝක සංඥා වලට ප්‍රතිචාර නොදක්වා තිබුණි. සැබැවින්ම Californian නැව අයිස් පර සහිත තත්ත්වය නිසා නතර කොට තිබූ අතර ටයිටැනික් වෙත, තිබිය හැකි අයිස් පර පිළිබඳව අනතුරු අඟවාද තිබුණි. නමුත් ටයිටැනික් නැවේ ප්‍රධාන ගුවන් විදුලි පණිවිඩ කරු විසින්, තමනට බාධා නොකරන ලෙසට ඔවුනට තරවටු කොට තිබුණි.
කපිතාන් Lord රාත්‍රී 11:00 ට පමණ නින්දට ගිය අතර එයින් පසු රාජකාරියේ යෙදුණු දෙවන නිලධාරියා අලුයම් 01:10 ට පමණ කපිතාන් වරයාට දැනුම් දුන්නේ අදාල නැවෙන් අහස් වෙඩි පහක් නිකුත්වූ බවය. එහිදී කපිතාන් වරයාට දැන ගැනීමට අවැසි වූයේ එම වෙඩි වෙන් කොට හඳුනා ගත හැකි වර්ණවත් ඒවාද යන වගයි. දෙවන නිලධාරියා එම වෙඩි සුදු පැහැති ඒවා බව සැලකොට සිටියේය. දිගටම එම නැවට මෝස් ආලෝක සංඥා නිකුත් කරන ලෙස උපදෙස් දුන් කපිතාන් වරයා නැවතත් නින්දට ගියේය. අලුයම 05:30 ට පමණ නැවේ ප්‍රධාන නිලධාරියා, ගුවන් විදුලි පණිවිඩකරුව අවධිකරවමින් අසා සිටියේ රාත්‍රියේදී අහස් වෙඩි නිරීක්ෂණය කල බවත්, ඔහු විසින් කිසියම් නැවක් හා සන්නිවේදනය කිරීමට උත්සහා කළේද යන වගය. ඔහුට ටයිටැනික් මුහුදුබත් වු ප්‍රවෘත්තිය ලැබී තිබුණ අතර කපිතාන් වරයාවද දැනුවත් කරන ලදී. නැව වහාම අදාළ ස්ථානයට යොමු කළද Carpathia නැව විසින් සියලුම දිවි ගලවා ගත් වූවන්ව ඒ වන විටත් බේරාගන තිබුණි.
මෙහිදී Californian නැවේ කපිතාන් වරයා වෙත, උදව් ඉල්ලා නිකුත් කළ සංඥා වලට ප්‍රතිචාර දක්වා නිසි පරිදි ක්‍රියාත්මක නොවීමේ චෝදනාව එල්ල වුවද ඔහු සිය නිර්දෝෂීභාවය වෙනුවෙන් කරුණු දැක්වීය.
සංඛ්‍යාලේඛන
අනතුරින් මියගිය හෝ තුවාල වූවන්ගේ සංඛ්‍යාලේඛන අවිනිශ්චිතය. මඟීන්ගේ ලේඛනය මුල සිටම ව්‍යාකූල තත්ත්වයක විය. සමහර ගමන් වාරය අවලංගු කළ මඟීන්ගේ නම් පවා එහි අන්තර්ගත කොට තිබුණි. සමහර මඟීන් විවිධ හේතූන් මත අන්වර්ථ නාමයන්ගෙන්ද ගමන් කොට තිබීම හේතුකොටගෙන ලේඛනයේ ද්විගණන දෝෂයද දක්නට තිබුණි. මියගිය සංඛ්‍යාව 1490 ත් 1635 ත් අතර සංඛ්‍යාවක් ලෙස සැලකේ. බ්‍රිතාන්‍යය වෙළද මණඩලය මඟින් නිකුත් කළ සංඛ්‍යාලේඛන පහත පරිදිය.
නැව මත සිටි සංඛ්‍යාවෙන් තුනෙන් එකකට අඩු ප්‍රමාණයක් පමණක් දිවිගලවා ගන තිබුණි. එසේ දිවිගලවා ගත් සමහරුන්ද විවිධ හේතු නිසා පසුව මරණයට පත්වූහ. ඒ ඒ පංති මට්ටමෙන් දිවිගලවා ගත්වූවන්ගේ සංඛ්‍යාවල විශාල වෙනස් කම් දකින්නට තිබුණි. ප්‍රථම පංතියේ කාන්තාවන් 3% ක් පමණක් මිය යනවිට තෙවන පන්තියේ එම අගය 54% කි. එලෙසම පළමු පන්තියේ ළමුන් සය දෙනෙකුගෙන් පස්දෙනෙක්ම සහ දෙවන පන්තියේ ළමුන්ගෙන් සියලු දෙනාම දිවිගලවා ගන්නා විට තෙවන පන්තියේ ළමුන් 79 දෙනෙකුගෙන් 52 දෙනෙකුම මරු වැළඳගන තිබුණි. ජීවතුන් අතර සිටි අවසාන මඟියා වූ එවකට සති තුනක ළදරුවෙකු වූ එංගලන්තයේ Millvina Dean මහත්මිය අවුරුදු 97 ක් ආයු වළඳා 2009 මැයි 31 වන දින අභාවප්ප්‍රාප්ත විය.
මෘත කලේබර එකතු කිරීම සහ භූමදානය
අනතුර දැනගත් සැණින් White Star Line සමාගම මළ සිරුරු එකතු කිරීම සඳහා විශේෂ නැවක් ( CS Mackay-Bennett ) කුලියට ගෙන යොදවන ලදී. තවත් කැනේඩියානු නැව් තුනක් පසුව ඒ හා එකතු විය. සෑම නැවක්ම මිනී කල්තබා ගන්නා රසායන ද්‍රව්‍ය වලින්ද, අවමංගල්‍ය කටයුතු කරන්නන්ගෙන් හා පූජකයන්ගෙන් සමන්විත විය. මළ සිරුරු 333 ක් හමුවූ අතර එයින් 328 ක්ම පෙරකී නැව් වලින් සොයා ගත් අතර 05 ක ප්‍රදේශය පසු කරමින් තිබූ වෙනත් නැවකින් සොයා ගන්නා ලදී.
1912 මැයි මස මැදදී RMS Oceanic විසින් තවත් සිරුරු තුනක් සොයාගන්න ලදී. ඒ "A" ජීවිතාරක්ෂක බෝට්ටුවට මුලින්ම ගොඩ වූවන්ගෙන් තිදෙනෙකි. ඔවුන්ගේ සිරුරුද මුහුදේ මිහිදන් කරන ලදී.
එකතු කළ සිරුරු සංඛ්‍යාව වූ 333, මියගිය සංඛ්‍යාවෙන් පහෙන් එකකට ආසන්න විය. නැවත් සමඟම මුහුදු බත් වූ ඇතම් සිරුරු දිය රැළි වලට හසුවී දසත විසිර ගොස් තිබූ බැවින් කිසිසේතම එකතු කළ නොහැකි විය.
නෂ්ටාවශේෂ
right|thumb|බුන් වූ Titanic නැවෙහි ඉදිරි භාගය, 2004 ජුනි මාසයේ දී ඡායාරූපගත කරන ලදි ටයිටැනික් නැව මුහුදුබත් වී වසර ගණනාවක් යනතුරුම විශ්වාස කෙරුණේ එය තනි ඒකකයක් ලෙස මුහුදුබත් වන්නට ඇති බවයි. එය ගොඩ ගැනීමට නොයෙකුත් උත්සහායන් දැරුවද ඒ එකක්වත් සාර්ථක පල නෙලා ගැනීමට සමත් නොවීය. මූලිකම ගැටලුව වූයේ අඩි 12000 ක් ( මීටර 3700 ක් ) පමණ ගැඹුරෙහි වූ එය සොයාගැනීම සහ එය වෙත ළඟා වීමට තිබු දුෂ්කරතාවයන්ය. එම ස්ථානයේ පීඩනය වර්ග අඟලකට රාත්තල් 6500 ක් තරම් විය. නැව සොයා ගැනීමට ගවේෂණයන් ගණනාවක් කෙරුනද, 1985 සැප්තැම්බර් මස 01 වන දින සාර්ථකත්වය අත්කරගත් Franco-American ගවේෂණය හැරුණු කොට අනෙක් එකදු ගවේශණයක්වත් සාර්ථක නොවුණි.
ගවේෂණ කණ්ඩායම, නැව, මුහුද මතුපිටදී හෝ ඒ ආසන්නයේදී දෙකොටසකට වෙන්වී ඇතිබව සොයාගන්න ලදී. සොයාගන්නා විට, වෙන්වූ කොටස් දෙක එකිනෙකට සැතපුම් තුන්කාලක පමණ දුරකින් යුතුව මුහුදු පත්ලේ වැතිරී තිබුණි. නැව ගිලුන රාත්‍රීයේදී ටයිටැනික් ගුවන් විදුලි පණිවිඩ කරු සැපයු අසම්පූර්ණ ස්ථාන සලකුණුවලට සැතපුම් 13.20 ක් ( කි.මි. 21.20 ක් ) ඈතින් නැවෙහි කොටස් තැන්පත්ව තිබුණි. ඒ දළ වශයෙන් හැලිෆැක්ස් නුවරට සැතපුම් 715 ක් ( කි.මි. 1150 ක් ) හා නිව් යෝර්ක් නුවරට සැතපුම් 1250 ක් ( කි.මි. 2000 ක් ) පමණ දුරකිනි. කොටස් දෙකම සැලකිය යුතු තරම් වේගයකින් මුහුදු පත්ල හා ගැටී තිබුණේ, ඇණියේ නැවීමක් සිදුකරමින් හා අවර කොටස සම්පූර්ණයෙන්ම කඩාවැටීමකට ලක්කරමිනි. ඇණිය සහ එහි ඇතැම් අභ්‍යන්තර කොටස් මේ දක්වාම එතරම් හානියකට ලක්වී නැති අතර අවරය සම්පූර්ණයෙන්ම පාහේ විනාශව ඇත. එහි තට්ටු එකිනෙක මත කඩා වැටී ඇති අතර බඳෙහි වූ තහඩු ඉරී මුහුදු පත්ලෙහි සී සී කඩ විසිරී තිබුණි. බොහෝදුරට අවරයට සිදුවූ බරපතලම හානිය නැව ගිලීමේදී සිදුවූ ඡේදනය මඟින් වන්නට ඇති අතර එයින් සිදුවූ දුර්වල වීමෙන් පසු මුහුදු පත්ලෙහි වැදීමේදී ඇතිවූ කම්පනයෙන් ඉතිරිය සමතලා වන්නට ඇතැයි සැලකේ.
කොටස් දෙකම වර්ග සැතපුම් පහලවක් තරම් වූ වපසරියක් පුරා පැතිරුණු අබලි ද්‍රව්‍ය වලින් වටවී ඇත. එහි දහස් ගණන් වූ නැව් කැබලි, ගෘහ භාණ්ඩ, පිගන් බඩු ආදී ද්‍රව්‍ය අන්තර්ගතව ඇත. එම ද්‍රව්‍ය නැව ගිලීමේදී හෝ මුහුදු පත්ල හා ඝට්ටනය වීමේදී නැවෙන් ඉවතට විසි වන්නට ඇතැයි සැලකේ. තවද, මෙම අබලි ද්‍රව්‍ය විසිරුණු ක්ෂේත්‍රය මඟීන් ගණනාවක් අවසන් නින්දේ සැතපෙන ස්ථානයද වේ. ඔවුන්ගේ සිරුරු හා ඇඳුම් මුහුදු ජීවින් හා බැක්ටීරියාවන් විසින් අනුභව කොට විනාශ කර තිබූනද, ඔවුන් එම ස්ථානයන්හී සැතපුණු බව සංකේතවත් කරමින් අනුභව කළ නොහැකි පාවහන් වැනි දෑ ඉතිරිව පවතී.
නැවෙහි නෂ්ටාවශේෂ සොයා ගැන්මේ සිට මේ දක්වා අවස්ථා ගණනාවකදීම, ගවේෂකයන්, විද්‍යාඥයන්, සිනමා කරුවන්, සංචාරකයන් සහ ගොඩගන්නන් නැවත එහි ගොස් ඇති අතර ඔවුන් විසින් රැගෙන ආ දහස් ගණන් වූ ද්‍රව්‍ය සංරක්ෂණයට හෝ මහජන ප්‍රදර්ශනයට යොමු කොට ඇත. නැවෙහි තත්ත්වය මෑතක සිට ක්‍රමයෙන් නරක් වෙමින් පවතින අතර ගවේෂණයන්හීදී සිදුවන හදිසි අනතුරු එයට වක්‍රව බලපා ඇති අතර ප්‍රධාන වශයෙන්ම යකඩ භක්ෂක බැක්ටීරියාවන්ගේ බලපෑම එයට මුල්වී ඇත. ඉදිරි වසර 50 ඇතුළත නැව සම්පූර්ණයෙන්ම් විනාශ මුඛයට යනු ඇතැයි ගණන් බලා ඇත.
ටයිටැනික් හී බොහොමයක් මෙවලම් RMS Titanic Inc., සමාගම විසින් ගොඩ ගෙන ලොව පුරා ජංගම ප්‍රදර්ශණයන්හීද, Luxor Las Vegas හෝටලයේ හා ලස් වේගාස් හී කැසිනෝ ශාලාවක නිත්‍ය වශයෙන්ද ප්‍රදර්ශනය කෙරේ. තවත් කෞතුකාගාර ගණනාවක, දිවිගලවා ගත් මඟීන් ප්‍රදානය කළ දෑද, එකතු කරනු ලැබූ මල සිරුරු වලින් ලබා ගත් දෑද, ප්‍රදර්ශනය වේ.
ජනප්‍රිය කලාකෘති
thumb|නැව් අනතුර සමරන අවස්ථාවල දී නිරතුරු ව අවධානය යොමු වන ටයිටැනික් නැවේ සංගීත කණ්ඩායමේ සාමාජිකයන් අට දෙනාගෙන් හත් දෙනෙක් ටයිටැනික් යනු සිය මුහුදුබත් වීමේ සිටම විවිධ වූ ජනප්‍රිය කළා නිර්මාණ රැසකටම පාදක වූ නෞකාවකි. මෙම සිදුවීම පාදක කොටගෙන බොහොමයක් වූ පොත්පත්, චිත්‍රපට, ගීත, ක්‍රීඩා ආදිය එළි දැක්වී ඇත. ප්‍රථමයෙන්ම ඉතා හැඟීම් බර කාව්‍ය සංග්‍රහහක් එළි දැක්වුණු අතර එය The New York Times සඟරාව විසින් කිසිඳු වටිනාකමක් නොමැති, ඉතා නරක නිර්මාණයක් ලෙස ඉවත දමා ඇත. කෙසේ වෙතත් එය ව්‍යසනය මනා ලෙස එළිදැක්වූ නිර්මාණයක් ලෙසද සැලකේ. දිවිගලවා ගත් කිහිප දෙනෙකු විසින් සිය අත්දැකීම් අළලා ලියවුණු පොත් කිහිපයක්ද විය. අසම්පූර්ණ මාධ්‍ය වාර්තා වලින් උපුටා ගත් කරුණු මුල් කොටගෙන ලියවුණු " Dollar Books " මගින් ඇතැම් ජනමාධ්‍යවේදීන් ව්‍යසනය මුදල් ඉපයීමේ මාධ්‍යක්ද කොටගත්හ. 1955 දී Walter Lord විසින් රචිත A Night to Remember නම්වූ ග්‍රන්ථය දිවිගලවා ගත් බොහෝ දෙනෙකුගේ අත්දැකීම් අළලා සැකසී තිබුණු ග්‍රන්ථයකි.
අති විශාල සිහි වටන සංඛ්‍යාවක්ද මේ සම්බන්ධයෙන් එළිදැක්වී ඇත. ඉතා විශාල තැපැල්පත් සංඛ්‍යාවක් විකිණී ඇති අතර එයිනුත් ජනප්‍රියම වී ඇත්තේ වැලපෙන ගැහැනියක් පිටුපසින් ටයිටැනික් නැව ගිලෙනායුරු දක්වා ඇති තැපැල්පතකි. එහි පසකින් Nearer, My God, to Thee හී පද මාලාවද දක්නට වේ. ව්‍යසනය, රසකැවිලි පෙට්ටි, සමරු ඵලක, විස්කි ජිගර්ස් යනාදි නිර්මාණ වලින්ද ප්‍රතිනිර්මාණය වී ඇත.
ජනප්‍රවාද හා මිත්‍යා මත
ටයිටැනික් කිසිදා ගිල්විය නොහැකි නැවක් ලෙස විශ්වාස කළ බවට ඉතිහාසයේ සඳහන්ව ඇත. නැව මුහුදුබත් වීමෙන් පසු පවා නිමක් නැති පුවත් වාර්තාවල එය ගිල්විය නොහැකි නැවක් ලෙස සඳහන්ව තිබුණි. White Star Line සමාගමද " ගිල්විය නොහැකි ලෙස නිමවා ඇත " යන පදය නැව සඳහා උපයෝගී කොටගෙන ඇත. ආරම්භයේදී නිකුත් වූ බොහෝ ප්‍රකාශන වල සඳහන්ව තිබුණේ " සැබවින්ම ගිල්විය නොහැකි " ලෙසය. තවත් ප්‍රසිද්ධ වෘතාන්තයක් වන්නෙ, නැව ගිලෙන විට පවා නිර්භීතව වාදනයේ යෙදුණු නැවෙහි වාද්‍ය මණඩලයයි. ඔවුන් අවසානයට වාදනය කල ගීතය කුමක්ද යන්න විවාදාත්මක වන නමුදු බොහෝ වාර්තා වලට අනුව එය Nearer, My God, to Thee ලෙස සැලකේ. අප අතර ප්‍රචලිත " නැව ගිලුණත් බෑන් චූන් " කියමන මේ ආශ්‍රයෙන් නිර්මාණය වූවක්ද ? තවත් තදින්ම පැතිරුණු මිථ්‍යා මතයක් වූයේ ජාත්‍යාන්තරව පිළිගත් Morse code SOS ආපදා සංඥා මුලින්ම නිකුත් කෙරුණේ ටයිටැනික් නැව ගිලීමේදී බවයි. මාකෝර්ණි සංඥා කරුවන් පැරණි CQD සංඥා ක්‍රමයම භාවිතා කරමින් SOS සංඥා භාවිතා කිරීමට මැලිකමක් දැක්වුවද, SOS ක්‍රමය 1908 සිට ජත්‍යන්තරව භාවිතයේ පැවතුණි. ටයිටැනික් හී ගුවන් විදුලි සංඥා කරු CQD හා SOS යන දෙවර්ගයේම සංඥා නිකුත් කොට තිබුණි.
ස්මාරක හා සමාධි
thumb|ටයිටැනික් නැවේ ඉංජිනේරුවන් වෙනුවෙන් තැනුණු ස්මාරකය සවුත්ඇම්ප්ටන්, එංගලන්තය, 1914 දී විවෘත කරන ලදී ටයිටැනික් ව්‍යසනය, විවිධ වූ ස්මාරක හා සමාධි මගින් අනුස්මරණය කෙරේ. මෙම ස්මාරක හා සමාධි සැලකිය යුතු තරමේ ජීවිත හානියක් වූ නගරවල ඉදිකර ඇත.එංගලන්තයේ සදම්ටන්, ලිවර්පූල් හා බෙල්ෆාස්ට්, ඇමරිකවේ නිව්යෝර්ක් හා වොෂින්ටන්, අයර්ලන්තයේ ක්වීන්ස්ටවුන් ඒ අතරින් ප්‍රධාන වේ. අනතුරුන් මිය ගිය ඇතැම් බ්‍රිතාන්‍ය ජාතිකයන් වෙන් වෙන් වශයෙන් වෙන් වූ ස්ථාන වලදී අනුස්මරණය කෙරේ. කපිතාන් ස්මිත් Lichfield හීද, ගුවන්විදුලි පණිවිඩ කරුවූ Godalming හීද, සංගීතඥ Wallace Hartley ඔහුගේ නගරය වූ Colne හී ද සැමරේ. අනතුරින් පසු හමුවූ බොහොමයක් සිරුරු හැලිෆැක්ස් හී තනි ග්‍රැනයිට් ඵලකයක් යට මිහිදන් කොට ඇත. ඕස්ට්‍රේලියාවේ නගර දෙකක නැවෙහි සංගීතඥයන් වෙනුවෙන් සිහිවටන නිර්මාණය වී ඇත.
කෞතුකාගාර
ලොව පුරා කෞතුකාගාර ගණනාවකම ටයිටැනික් හා සම්බන්ධ දෑ ප්‍රදර්ශනය වෙමින් පවතී. Titanic Belfast යනු 2012 මාර්තු 31 වන දින උතුරු අයර්ලන්තෙයේ, ටයිටැනික් නිපදවූ නැව් තටාකාංගනයේ නැව අනුස්මරණය උදෙසා විවෘත්ත කෙරුණු සමාධියකි. එංගලන්තයේ Ulster Folk and Transport Museum හීද TITANICa යනුවෙන් සැලකිය යුතු තරමේ ටයිටැනික් කෞතුක භාණඩ ප්‍රදර්ශනයකි. තවද, අනතුර හා සම්බන්ධ විවිධ මෙවලම් සදම්ටන් හී SeaCity Museum කෞතුකාගාරයේද, ලිවර්පූල් හී Merseyside Maritime Museum කෞතුකාගාරයේද සංරක්ෂණය කෙරේ. ලිවර්පූල් කෞතුකාගාරය සතුව අඩි 20ක් දිග නැවෙහි ආකෘතියක්ද වේ. The National Maritime Museum හීද ප්‍රමාණවත් තරමේ භාණ්ඩ එකතුවක් දක්නට වේ. ඒවා A Night to Remember චිත්‍රපටයේ නිෂ්පාදක විසින් පරිත්‍යාග කොට තිබුණි.
එක්සත් ජනපදයේද ටයිටැනික් සම්බන්ධ කෞතුකාගාර ගණනාවක්ම ක්‍රියාත්මක වේ. මැසචුසෙට්ස් හී Indian Orchard කෞතුකාගාරයේ Titanic Historical Society අයත් භාණ්ඩ එකතුවක් ප්‍රදර්ශනය වේ. ඒවා අතර, නැවෙහි සැලැස්මෙහි පිටපත, John Jacob Astor ගේ ජීවිතාරක්ෂක කබාය ( මෙය ඔහු විසින් වෙන්වීමේදී සිය බිරිඳට බාරදී ඇත ) සහ ටෙලිග්‍රාෆ් සංඥා වල මුල් පිටපත් වේ. මිසුරිහී ටයිටැනික් කෞතුකාගාරය පිහිටා ඇත්තේ නැවෙන් අඩක් හා අයිස් පරය එකතුව දැක්වෙන අනුරුවක් තුළය. එමගින් නැවෙහි ප්‍රවේශ ශාලා, කාමර, ගුවන් විදුලි සංඥා කාමර යනාදිය සහ තවත් විවිධ ආම්පන්න ප්‍රදර්ශනය කෙරේ. එම සමාගම මගින්ම ටෙනසි හී ක්‍රියාත්මක කෙරෙන කෞතුකාගාරයක නැවෙහි සුප්‍රසිද්ධ පියගැට පෙළ ප්‍රතිනිර්මාණය කොට ඇති අතර, ප්‍රේක්ෂකයන්ට එහිදී නැව ගිලෙන විට සාගරයේ පැවති සීතලත්, බොයිලර් කාමරයේ උණුසුමත් විද ගැනීමට අවස්ථාව සලසා තිබේ. ෆ්ලොරිඩා හී කෞතුකාගාරයකද ටයිටැනික් හී පියගැට පෙළ නිර්මාණය කෙරී තිබෙන අතර, බරාඳයේ වූ කෝපිහල්, ප්‍රථම පන්තියේ සුපිරි කාමර සහ සක්මන් තට්ටුවේ කොටසක්ද ප්‍රතිනිර්මාණය වී ඇත. RMS Titanic Inc., නැවෙහි නෂ්ටාවශේෂ ගොඩගැනීම පිළිබඳ වූ වරලත් ආයතනය, ලස් වේගාස් හී හා නෙවාඩා හී ස්ථීර කෞතුකාගාර පවත්වාගන යන අතර ලොව පුරා තැනින් තැන ජංගම ප්‍රදර්ශනද පවත්වයි.
හැලිෆැක්ස් හී Maritime Museum of the Atlantic කෞතුකාගාරයේ, අනතුරින් දින කිහිපයකට පසු එකතු කොට ගත් විවිධ ද්‍රව්‍යයන් ප්‍රදර්ශනය කෙරේ. ඒවා අතර, නැවෙ ප්‍රථම පන්තියේ කාමර වලින් ගැලවුණු ලී වැඩ, නැව් තට්ටු මත වූ ආසන හා හැලිෆැක්ස් හී මිහිදන් කෙරුණු සිරුරු වලින් ඉවත් කෙරුණු විවිධ ද්‍රව්‍යද විය.
ශත සංවත්සර අනුස්මරණය
2011 මැයි මස 31 වන දින 12:13 ට ටයිටැනික් නැව, නැව් තටාකාංගනයෙන් දියත් වී සියවසක් පිරුණ මොහොත අනුස්මරණය කරමින්, නැව් තටාකාංගනයට ඉහළින් ආලෝක වෙඩිල්ලක් පත්තු කරන ලදී. එවිටම රැස්ව සිටි අයගේ අත්පොළසන් හඩ සහ ඒ අවට නවතා තිබුණු සියලුම යාත්‍රා වලින්, සිය නළා හඬ, තත්පර 62 ක් පුරා පැතිරුණේ නැව දියත් කෙරුණ දින ලිහිසි මාර්ගයෙන් ගංගාව වෙත ලිස්සා යාමට ගතකළ සැබෑ කාලය සිහිපත් කරමිනි. 2012 මාර්තු 12 වන දින BBC හී Songs of Praise වැඩසටහන ටයිටැනික් අනුස්මරණය සඳහා වෙන්විය. එහි නාවික ගීතිකා වල එකතුවක් වූ අතර, නැවෙහි වාද්‍ය වෘන්දය අවසනට වැයූවයි සැලකෙන Nearer, My God, to Thee මගින් වැඩසටහන අවසන් කෙරිණි.
2012 අප්‍රේල් 04 වන දින, නැවෙහි සම්පූර්ණ කිරීම සහ මංගල ගමන අනුස්මරණය කරමින් 1997 දී නිකුත් වූ Titanic චිත්‍රපටය ත්‍රිමාණ ස්වරූපයෙන් ප්‍රති-නිකුතුවක් එළිදැක්වීය. ITV1 ආයතනය කොටස් හතරකින් යුතු කෙටි වැඩසටහනක් 2012 මාර්තු හා අප්‍රේල් මාසයන්හීදී විකාශය කළේය. දිවි ගලවා ගත් අයගේ සැබෑ සාක්ෂි අනුසාරයෙන් Duncan McCargo හා Stephanie Winters සම තිර රචනයෙන් දායක වූ Titanic Tales: Stories of Courage and Cowardice යන නාට්‍යයේ මංගල දර්ශනය 2012 අප්‍රේල් මස 12 වන දින නිව් යෝර්ක් නගරයේදී රඟ දැක්වුණි.
Royal Philharmonic Orchestra මගින් Titanic Requiem රඟ දැක්වුණි. එය ගායකයකු හා ගීත රචකයකු වූ Robin Gibb හා ඔහුගේ පුත් RJ Gibb විසින් රචනා කෙරුණි. එහි මුහුද, නැව සහ අයිස් පරය මැනවින් විහිදා දැක්වෙන දෘශ්‍යය ප්‍රයෝගද අන්තර්ගත වී තිබුණි.
Balmoral මඟී නැව කුලියට ගත් Miles Morgan, ටයිටැනික් හී මුල් ගමන් මග අනුගමනය කරමින් ගමන් කොට අප්‍රේල් 15 වන්ද දින ටයිටැනික් නැව මුහුදු බත් වී ඇති ස්ථානයට ඉහළින් සයුරේ නතර කොට සිද්ධිය අනුස්මරණය කොට ඉන්පසු නිව් යෝර්ක් බලා යාත්‍රා කෙරිණ.
2012 අප්‍රේල් 14 වන දින, හැලිෆැක්ස් හී Maritime Museum of the Atlantic මගින් දැල්වූ පහන් සහිත පෙරහැරක් සංවිධානය කෙරිණ. එය කෞතුකාගාරයේ සිට හැලිෆැක්ස් හී Grand Parade වෙත ගමන් කෙරුණේ ටයිටැනික් හා සම්බන්ධ ඇතැම් ස්ථාන ආවරණය වන පරිදිය. අලුයම 12:20 ට, නැව මුහුදුබත් වීම ඇරබුණු මොහොත සිහිපත් කරමින් මොහොතක් නිහඩව ගත කරන අතර අහසට ආලෝක වෙඩි නිකුත් කෙරුණේ ටයිටැනික් වෙතින් උදවු ඉල්ලා නිකුත් කළ ආලෝක වෙඩි සිහිපත් කරවමිනි. එයින් පසු හැලිෆැක්ස් හී Fairview Lawn Cemetery සුසාන භූමියේ අනතුරින් මියගිය සියලු දෙනාම සහ එම සුසාන භූමියේ මිහිදන් කෙරුණු 121 දෙනා සිහිපත් කරමින් අනුස්මරණ උත්සවයක්ද පවත්වන්නට යෙදුණි. පසු දින වඩම් තැන්පත් කිරීමක් සහ සංගීත ප්‍රසංගයක්ද පැවත්වුණි.
සදම්ටන්හී SeaCity Museum කෞතුකාගාරය 2012 අප්‍රේල් මස 10 වන දින විවෘත්ත කෙරුණේ සදම්ටන් වෙතින් ටයිටැනික් හී මංගල ගමන ඇරබුණු දිනය සිහිපත් කිරිම උදෙසාය. එමඟින් වසර 2000ක් පමණ පැරණි සදම්ටන් නාවික ඉතිහාසය නිරූපණය කිරීමට අදහස් කෙරෙන අතර අනතුරින් මිය ගිය නගර වාසීන් 549 දෙනා අනුස්මරණය කිරීමද තවත් අරමුණකි.
ශත සංවත්සරය සටහන් කිරීම සඳහා 2012 අප්‍රේල් 10 වන දින BBC World Service විසින් Titanic - In Her Own Words යනුවෙන් ගුවන් විදුලි වාර්තාමය වැඩ සටහනක් ප්‍රචාරය කරන ලදී. වැඩසටහනෙහි සංකල්පය සහ නිර්මාණය Susanne Weber විසිනි. ඉදිරිපත් කෙරුණේ, ටයිටැනික් ගුවන් විදුලි පණිවුඩ පිළිබඳ පොතක් ලියා තිබු Sean Coughlan විසිනි. අප්‍රේල් 14 වන දින BBC Radio 2 මගින් පැය තුනක් මිනිත්තුවෙන් මිනිත්තුව සැබෑ සිද්ධිය හා සමපාත වන ලෙස අනතුර විස්තර කරමින් වැඩ සටහනක් ගුවනට මුසු කළේය.
ගොඩබිම මෙම සියලු අනුස්මරණ කටයුතු මෙසේ සිදු වන විට නැව් දෙකක් සයුරේදී අනතුර සිදු වූ ස්ථානයේ එය අනුස්මරණයට දායක වූහ. Azamara Journey, 2012 අප්‍රේල් මස 10 වන දින නිව් යෝර්ක් වෙතින් නික්මී අනතුර සිදුවූ ස්ථානය බලා යත්‍රා කෙරිණ. එහි, ඒ සම්බන්ධයෙන් උනන්දුවක් දැක්වූ මඟීන් සිටි අතර ඔවුන් සියල්ලම පාහේ සිය වසකට පෙර තිබූ විලාසිතා වලින් සැරසී සිටියහ. ගමන අතර වාරයේ නැව හැලිෆැක්ස් හී නතර කෙරුණේ එහි මිහිදන් වූවන් සිහිපත් කිරීම සඳහාය. පෙර සඳහන් වූ MS Balmoral නැව මඟීන් 1309 ක් සමඟ අප්‍රේල් 08 වන දින සදම්ටන් වෙතින් නික්මී ටයිටැනික් නැව තැන්පත්ව ඇති ස්ථානයට ඉහළින් සිට සයුරේදී අනුස්මරණ කටයුතු සිදු කළාය.
ශත සංවත්සරය වෙනුවෙන් මුද්දර නිකුත්වීම් මාලාවක්ද දකින්නට ලැබේ. කැනඩාව විසින් මුද්දර පහක්ද, බ්‍රිතාන්‍යය විසින් මුද්දර දහයක්ද, ජිබ්‍රෝල්ටා මගින් පහක්ද, අයිල් ඔෆ් මෑන් වෙතින් හයක්ද, අයර්ලන්තයෙන් හතරක්ද යනාදී ලෙස ශත සංවත්සර මුද්දර නිකුත්වීම් දක්නට හැකිය. තවද කැනඩාව විසින් ඩොලර් 10 රිදී කාසියක් සහ වර්ණවත් කාසි දෙකක්ද, බ්‍රිතාන්‍යය විසින් පවුම් පහේ කාසි ද්විත්වයක්ද, ශත සංවත්සරය උදෙසා නිකුත් කොට ඇත.
බාහිර සබැඳි
ප්‍රවර්ගය:වයිට් ස්ටාර් ලයින් ප්‍රවර්ගය:නැව් අනතුරු ප්‍රවර්ගය:අනතුරු
2011 දෙරණ සිනමා සම්මාන
ටීවී දෙරණ රූවාහිනිය මගින් අනුග්‍රාහකත්වය සපයන දෙරණ සිනමා සම්මාන 2011 සම්මාන උළෙල 2012 වර්ෂයේ සැප්තැම්බර් 14 වන දින කොළඹ මියුසියස් විද්‍යාලීය ශ්‍රවණාගාරයේදී පවත්වනු ලැබිණි.
ජනප්‍රිය සම්මාන
ජයග්‍රාහකයාගේ නාමය තද අකුරින් දක්වා ඇත.
ජනතා සම්මාන
ජයග්‍රාහකයාගේ නාමය තද අකුරින් දක්වා ඇත.
සංගීත සම්මාන
ජයග්‍රාහකයාගේ නාමය තද අකුරින් දක්වා ඇත.
තාක්ෂණික සම්මාන
ජයග්‍රාහකයාගේ නාමය තද අකුරින් දක්වා ඇත.
892
වසර  (රෝමානු සංඛ්‍යා) යනු ජූලියානු දින දසුන ප්‍රකාර,    දිනයකින් ඇරඹෙන  අවුරුද්දක් (බැඳිය විසින් මුළු දින දසුන දක්වනු ඇත) විය.
1986 ICC කුසලානය
1986 ICC කුසලානය යනු 1986 ජුනි 11 සහ ජූලි 7 අතර එංගලන්තයේ පැවති සීමිත ඕවර ක්‍රිකට් තරඟාවලියකි. එය තුන්වන ICC කුසලාන තරඟාවලිය වන අතර, පෙර තරඟාවලි දෙකේදී මෙන්ම, සහභාගී වූ කණ්ඩායම් 16 අතර එක් පැත්තකට ඕවර 60 ක් සහ සුදු ඇඳුම් සහ රතු පන්දු වලින් ක්‍රීඩා කරන ලදී. අවසන් තරඟය හැර අනෙකුත් සියලුම තරඟ මිඩ්ලන්ඩ්ස් හි පැවති නමුත් අවසන් තරඟය පැවැත්වුණේ ලන්ඩනයේ ලෝඩ්ස් හිදීය.
මෙම තරඟාවලිය ක්‍රිකට් ලෝක කුසලාන සුදුසුකම් ලැබීමේ ක්‍රියාවලිය ලෙස ක්‍රියා කළේය - සිම්බාබ්වේ විසින් නෙදර්ලන්තය පරාජය කරමින් පිට පිටම ඔවුන්ගේ දෙවන ICC කුසලානය දිනා 1987 ලෝක කුසලානයට සුදුසුකම් ලබා ගත්තේය. කාලගුණය පෙර පැවති තරඟවලට වඩා බෙහෙවින් යහපත් වූ අතර සියලු තරඟ ප්‍රතිඵලයක් දක්වා ක්‍රීඩා කරන ලදී.
අවසන් තරගය - ජූලි 7 - නෙදර්ලන්තය සහ සිම්බාබ්වේ
නෙදර්ලන්තය කාසියේ වාසිය දිනා සිම්බාබ්වේ පිලට පන්දුවට පහරදීමට ආරාධනා කළ අතර, සිම්බාබ්වේ කණ්ඩායම ඔවුන්ගේ නියමිත ඕවරවල දී ලකුණු 243/9 ක් ලබා ගත් අතර, බ්‍රවුන් ලකුණු 60 ක් සහ අනාගත ටෙස්ට් ක්‍රීඩක ඇන්ඩි වොලර් ලකුණු 59 ක් ලබා ගත්තේය. වර්ෂාව ඇද හැලෙන විට පිළිතුරු ලෙස නෙදර්ලන්තය නොදැවී ලකුණු 11 ක් ලබා සිටියේය. සංචිත දිනයේ දී ඕලන්ද ක්‍රීඩකයෝ මුලින් හොඳින් ක්‍රීඩා කළ අතර ඔවුන් ලකුණු 109/1 ක තත්වයක සිටි අතර කඩුලු 5 ක් ලකුණු 30 කට බිඳ වැටුණි. ලබ්බර්ස් සහ එල්ෆෙරින්ක් ලකුණු 67 ක නොබිඳුණු ස්ථාවරයක් සමඟ හානිය යථා තත්ත්වයට පත් කිරීමට උත්සාහ කළ නමුත් එය ප්‍රමාද වූ අතර ඉයන් බුචාට් (4-33) ක්‍රියාත්මක වී නෙදර්ලන්ත ජයග්‍රහණයට ලකුණු 25 ක් අඩුවෙන් සියල්ලන් දැවී ගියේය.
රූකාන්ත ගුණතිලක
මුල් අවධිය
රූකාන්ත ගුණතිලක කෑගල්ල ප්‍රදේශයේ මධ්‍යම පාන්තික පවුලක උපත ලැබීය. කුඩා කල සිටම ඔහු සංගීතයට දැඩි ලෙස ප්‍රිය කළේය. එහි ප්‍රතිපලයක් වශයෙන් ඔහුගේ දෙමාපියන් විසින් ඔහුව ප්‍රදේශයේ සංගීත ගුරුවරයකු වෙත යොමු කරන ලද්දේ ඕගනය වාදනය ඉගනීම පිණිසය. එම ගුරුවරයා එතරම් මිත්‍රශීලි පුද්ගලයෙකු නොවූ බවත්, වාදනය පිණිස තම ඇඟිලි හරි හැටි භාවිතා නොකිරීම නිසා ඔහුට කිහිප වරක් දඬුවම් කල බවත් රූකාන්ත වරක් සම්මුඛ සාකච්ඡාවක දී පැවසුවේය. තවද, ගුරුවරයාට ඉගැන්වීමට අවශ්‍ය වූ රාමුව තුළ කොටු වීමට ද ඔහුට සිදුවූ බව ඔහුට අවබෝධ විය. ඔහුගේ පාසල වූ මහනුවර ශාන්ත අන්තෝනි මහා විද්‍යාලයේදී ස්ටැන්ලි පීරිස්, සිරිල් බ්‍රවුන් වැනි ප්‍රවීන සංගීතවේදීන්ගෙන් සංගීතය හැදෑරීමේ අවස්ථාවද ඔහුට උදා විය. වැඩි කල් නොගොස්ම රූකාන්ත ඔහුගේ සංගීත පාඩම් අතහැර දමා තමන්ගේම ශෛලියකට තමාගේම ගීත වාදනය කිරීම ඇරඹීය. එසේ කිරීමෙන් නව ගීත සමග අත්හද බැලීම් සිදු කිරීමේ අවස්ථාව ඔහුට උදා විය.
සංගීත ජීවිතය
1976 වර්ෂයේ සිට රූකාන්ත ගීත රචකයකු ලෙස තම වෘත්තීය කරගෙන ගියේය. 1985 වර්ෂයේදී ඔහුගේ නිර්මාණයක් වූ "බඹර පහස" නම් වූ ගීතය ගායනා කෙරීම සඳහා ගායකයකු සොයා ගැනීමට ඔහුට නොහැකි විය. නියමිත කාලය තුළ ගායකයකු සොයා ගැනීමට නොහැකි වූ බැවින් එම ගීතයට තමන්ගේම කටහඬ මුසු කරමින් ඔහු ගායකයකු ලෙස තම වෘත්තීය ආරම්භ කළේය. 1990 දශකයේ අග භාගයේදී ඔහුගේ "දිගන්තයේ" ගීතය "රේඩියෝ එක්ස්ප්‍රස්" (Radio Express) සමාගම විසින් නිෂ්පාදනය කරන ලද "වර්ල්ඩ් චර්ට් ෂෝ" (World Chart Show) ගීත දර්ශකයටද ඇතුලත් විය. රූකාන්ත 1994 වර්ෂයේ තිරගත වූ "සප්ත කන්‍යා" චිත්‍රපටයේ "සුවඳ දැනී" ගීතයට සහ 1995 වර්ෂයේ තිරගත වූ "චිට්ටි" චිත්‍රපටයේ "සියුමැලි රෝස මලේ" ගීතයට වසරේ හොඳම  චිත්‍රපට පසුබිම් ගායනය සඳහා වූ සම්මාන දිනා ගත්තේය. ඔහු මෑත කාලයේදී පවත්වන ලද "සිරස සුපර් ස්ටාර්" තරගාවලියේ ප්‍රධාන විනිශ්චයකරුවකු ලෙසද කටයුතු කළේය. රූකාන්තගේ නවතම ඇල්බමය "මායිමේ ඉඳන්" ලෙස නම් කරන ලද අතර, 2005 අගෝස්තු මස 21 වැනි දින කොලඹ බණ්ඩාරනායක අනුස්මරණ ජාත්‍යන්තර සම්මන්ත්‍රණ ශාලාවේ පවත්වන ලද ඔවුන්ගේ "රූ සඳ රෑ " සංගීත ප්‍රසංගයේදී එය නිකුත් කරන ලද්දේ ඔහුගේ බිරිඳ වන චන්ද්‍රලේකාගේ "මගේ ආදරේ" ඇල්බමය හා සමගාමීව ය. රූකාන්ත විසින් මේ වන විට ගීත ඇල්බම 5ක් නිකුත් කරනු ලැබ ඇත. ඔහුගේ ප්‍රථම ඇල්බමය වූ "ආදර රේඛා" 1983 වර්ෂයේදී නිකුත් කරන ලදී. 1988 වර්ෂයේදී නිකුත් කරන ලද ඔහුගේ දෙවන ඇල්බමය වූ "බඹර පහස" ඇල්බමය පිටපත් 150,000 ඉක්මවා අලෙවි විය. 1992 වර්ෂයේදී නිකුත් කරනු ලැබූ ඔහුගේ තෙවන ඇල්බමය වූ "දිගන්තයේ" ඇල්බමය පිටපත් 100,000 ඉක්මවා අලෙවි විය. ඔහුගේ තෙවන ඇල්බමය වූ "චාරුක" 1997 වර්ෂයේදී නිකුත් කරන ලදී.
ඒවීජි පීසී ටියුන්අප්
ඒවීජි පීසී ටියුන්අප් යනු (පෙර: ටියුන්අප් යූටිලිටීස්) උපයෝජ්‍යතා මෘදුකාංග කට්ටලයක් වන අතර එය මයික්‍රොසොෆ්ට් වින්ඩෝස් මෙහෙයුම් පද්ධතිය සඳහා නිර්මාණය කරන ලද මෘදුකාංගයකි. මෙම මෘදුකාංගය මගින් මයික්‍රොසොෆ්ට් වින්ඩෝස් මෙහෙයුම් පද්ධතිය හැසිරවීම, නඩත්තු කරවීම, ගුණාත්මක බව ඉහල දැමීම, වින්‍යාසගත කරවීම සහ දෝෂ සමනය කිරීම සඳහා සහයක් දක්වනු ලබයි. මෙය ප්‍රභූත කිරීම සහ වර්ධනය කිරීම ටියුන්අප් සොෆ්ට්වෙයර් ජීඑම්බීඑච් (TuneUp Software GmbH) ආයතනය විසින් සිදු කරනු ලබන අතර එහි මූලස්තානය ජර්මනියෙහි ඩර්ම්ස්ටඩ්ට් හි පිහිටා තිබේ. මෙම ආයතනයේ ප්‍රධාන ප්‍රාරම්භකයන් වන ටිබෝර් ස්චිමාන්(Tibor Schiemann) සහ ක්‍රිස්ටොප් ලෞමාන්(Christoph Laumann) විසින් 1997  වසරේදී ආරම්භ කරන ලද්දකි. මෙම මෘදුකාංගයේ අමෙරිකානූ සංස්කරණය ටියුන්අප් කෝපරේෂන් (TuneUp Corporation) නම් ෆ්ලොරීඩා,මියාමි (Miami, Florida .) හි පිහිටා තිබෙන ටියුන්අප් සොෆ්ට්වෙයර් ජීඑම්බීඑච් (TuneUp Software GmbH) ආයතනය සතුව පවතින අතිරේක ආයතනයක් මගින් බෙදා හරිනූ ලබයි.
රූකාන්ත ගුණතිලක
විවාහ ජීවිතය
රූකාන්ත විවාහ වී සිටින්නේ ප්‍රකට ගායිකාවක මෙන්ම රංගන ශිල්පිනියක්ද වන චන්ද්‍රලේකා පෙරේරා සමගය. ඔවුන්ගේ දියණියන් දෙදෙනාගෙන් වැඩිමහල් දියණිය රයිනි චාරුකා ගුණතිලක වන අතර බාල දියණියගේ නම වින්ඩි ය.
ඒවීජි පීසී ටියුන්අප්
2011 වසරේදී ටියුන්අප් යුටිලිටීස් නව වන සංස්කරණය ප්‍රකාශයට පත්කළ අතර අඩංගු සංරචකයන් ගණන 16 සිට 32 දක්වා වැඩි කරණු ලැබීම විශේෂ කරුණකි. ටියුන්අප් යුටිලිටීස් සඳහා බහුතර ධනාත්මක ප්‍රතිචාර පවතුනත් බහුතර විචාරකයන් එහි වටිනාකමට සාපේක්ෂව මිල අනුමත නොකරයි.
රූකාන්ත ගුණතිලක
විවාහ ජීවිතය
ඔහුගේ ආසන්නතම රූ සඳ රෑ ප්‍රසංග පවත්වන ලද්දේ 2005 හා 2006 වර්ෂවල දී ය. ඔහු විසින් පවත්වන ලද මහා සංගීත ප්‍රසංගයක් වන "රූකාන්ත චන්ද්‍රලේකා ලයිව් @ ස්ටේඩියම්" ප්‍රසංගය 2006 අගෝස්තු මස 14 වන දින කොළඹ සුගතදාස ගෘහස්ත ක්‍රීඩාංගනයේදී පවත්වන ලදී. මෙය S3 සංවිධානය මගින් සංවිධානය කරන ලද ප්‍රථම සංගීත ප්‍රසංගයයි. S3 යනු ප්‍රවීන නිලියක් හා නිරූපිකාවක් වන සංගීතා වීරරත්න, එම සංවිධානයේ ඉදිරි දැක්ම හා ප්‍රචාරණ කටයුතු බාර ප්‍රවීණ ව්‍යාපාරිකා සුධර්මා නෙතිකුමාර, සහ ලාංකීය විනෝදාත්මක ක්ෂේත්‍රයේ හොඳින් දන්නා නමක් වන ෂෙරීන් කුමාරතුංග යන අයගේ සුසංයෝගයෙන් ආරම්භ කරන ලද සංවිධානයකි.
ඒවීජි පීසී ටියුන්අප්
ලක්ෂණ
2011 වසරේදී නිකුත් කෙරුණු නවතම නිෂ්පාදිතයෙහි එකිනෙකට වෙනස් සංරචක 30 කින් සමන්විත වෙයි. මෙම සියලුම සංරචක ප්‍රධාන මධ්‍යස්ථානයකදී පරිශීලනය කළ හැකි අතර එය ටියුන්අප් ආරම්භක මධ්‍යස්ථානය (TuneUp Start Center) ලෙස හදුන්වනු ලබයි. එසේම මෙම සියලු සංරචක මයික්‍රොසොෆ්ට් වින්ඩෝස් හි ස්ටාර්ට් ලේඛනය (Start menu) මගින් පරිශීලනය කිරීමේ හැකියාවක් ද පවතී.
රූකාන්ත ගුණතිලක
විවාහ ජීවිතය
ප්‍රවර්ගය:1959 උපත්
ඒවීජි පීසී ටියුන්අප්
කාර්ය තත්වය සහ නිර්දේශ කිරීම්
කාර්ය තත්වය සහ නිර්දේශ කිරීම් සංරචකය ප්‍රධාන උප සංරචක 4 කට වර්ග කෙරෙන අතර ඒවා නම්, 1-ක්ලික් නඩත්තු කාරකය (1-Click Maintenance), කාර්ය ඵලය ඉහල දමනය (Performance Optimizer), දෝෂ ප්‍රතිස්ඨාපනය (Fix Problems) හා සජීවීත්ව ප්‍රතිස්තිකරණය (Live Optimization). 1-ක්ලික් නඩත්තු කාරක උපසංරචකය ආකාරික පරිපෝෂණ මෙවලම් කිහිපයක් එකවර ධාවනය කරණු ලබයි. දෝෂ ප්‍රතිස්ඨාපනය හා සජීවීත්ව ප්‍රතිස්තිකරණය යන උපයුක්තතාවන් දෝෂ හඳුනා ගැනීම හා දෝෂ සමනය සඳහා උපදෙස් ලබාදීම, අනවශ්‍ය දෘෂ්ඨි රංග ප්‍රයෝග අත්හිටුවීම, භාවිත නොකරන වින්ඩෝස් සේවාවන් හා ක්‍රම ලේඛයන් අත්හිටුවීම හා ඉවත් කිරීම වැනි කටයුතු මගින් කාර්ය සාධනය ඉහල දැමීම සිදු කරණු ලබයි. මෘදුකාංග කර්තෘට අනුව වින්ඩෝස් උපයෝග වල ප්‍රතිචර්යතාව (responsiveness) ඉහල දැමීම සිදු කරනු ලබන අතර මේ සඳහා ඒවායෙහි ක්‍රියාත්මක කිරීමේ ප්‍රමුඛතාව (tweaking execution priorities) ඉහල දමනු ලබයි.
පද්ධති ප්‍රතිස්තිකරණය
පද්ධති ප්‍රතිස්තිකරණ කාණ්ඩය සතුව වැඩසටහන් අත්හිටුවීම (TuneUp Program Deactivator) නම් වඩසටහනක් පවතින අතර මෙමගින් වැඩසටහන් පරිගනකයෙන් ඉවත් කිරීම (uninstalling) වෙනුවට එම වැඩසටහන් මතකයෙන්(memory) ඉවත් කිරීම හා ඒවා ස්වයංක්‍රීයව ක්‍රියාත්මක වීම නැවත්වීම සිදු කරනු ලබයි. මෙම අත්හිටුවනු ලැබූ වැඩසටහන් දෘඩ තැටියෙහි ඉඩක් පරිභෝජනය කරන නමුත් ඒවා තවදුරටත් ආරම්භක කාලයේ (startup time) දී, නැවතුම් කාලයෙහි (shutdown time) හෝ පද්ධති කාර්යඵලයට බල නොපායි. මීට අමතරව ඛණ්ඩනීකරණ පිලිසැකසුම් කාරකයක් (defragmentation tool), ලේඛනගත කිරීම් (registry cleaner)හා MSConfig ප්‍රතිස්ථාපානයට ආරම්භක සැලසුම් කාරකයක් (startup manager) අඩංගු වේ.
දෘඩතැටි පිරිසිදු කිරීම
දෘඩතැටි අවකාශය දියුණු කිරීම කාණ්ඩයෙහි, වින්ඩෝස් දෘඩතැටි පිරිසිදු කාරකය (Windows Disk Cleanup) ප්‍රතිස්ථාපානයට දෘඩතැටි පිරිසිදු කාරකයක් ද ටියුනප් දෘඩතැටි ගවේශකයක් TuneUp Disk Space Explorer (disk space analyzer) හා ආරක්ෂාකාරී දත්ත මකනයක් TuneUp Shredder (data erasure tool) ඇතුලත් කර තිබේ.
දෝෂ නිවැරදි කිරීම
දෝෂ සමන කාණ්ඩයෙහි ටියුන්අප් ප්‍රතිසමධාන ක්‍රියාවලියට (repair wizard) ප්‍රවේශය සලසන අතර මෙම සංරචකය මගින් ටියුන්අප් මෘදුකාංගයට ස්වයංක්‍රීයව හඳුනාගත නොහකි දෝෂ, සුවිශේෂී තෝරා ගැනීම් තුලින් ඒවා ප්‍රතිසමධානය කිරීමේ පහසුව භාවිත කරන්නාට ලබා දෙයි. උදා: අයිකොන් (icon) අවශිෂ්ඨ වීම හෝ මයිකොම්පියුටර්, ප්‍රතිචක්‍රීකරණ බඳුන ස්ථිර ලෙසම අතුරුදහන් වීම.
එසේම මෙම කාණ්ඩයෙහි ටියුන්අප් ඩිස්ක් ඩොක්ටර් නම් උපයෝගයක් පවතී. මෙමගින් දෘඩතැටියෙහි ඇති ගොනුවල අවංකභාවය (integrity) සහ හානි වූ ගොනු පිළිසකර කිරීම සිදු කරනු ලබයි. එසේම මෙමගින් දෘඩතැටියෙහි භෞතික දෝෂ එනම් අශිෂ්ඨ අංගයන් (bad sectors) හඳුනාගෙන ඒවා හුදෙකලා කිරීමත් කරණු ලබයි. මෙය වින්ඩෝස් හි CHKDSK සඳහා ප්‍රස්ථායිකග්‍රාපිකරූපී (graphical) ප්‍රතිස්ථාපනයකි. එසේම ක්‍රියා කලමනාකාරකයක් (Task manager), මකා දැමූ දත්ත නැවත ලබා ගැනීමේ උපාංගයක් (undeletion tool) අඩංගු වේ.
කවුළු මෝස්තරීකරණය
මෙම කාණ්ඩයෙහි ටියුන්අප් කවුළු මෝස්තරීකරණය හා ටියුන්අප් පද්ධති පාලනය සඳහා ඉඩ සලසනු ලබයි. ටියුන්අප් පද්ධති පාලකය මගින් වින්ඩෝස් හි අප්‍රකට හා පරිශීලනයට අපහසු පරිස්ථිතියන්ට ප්‍රවේශ වීමට ඉඩ සලසා දෙනු ලබයි. ටියුන්අප් කවුළු මෝස්තරීකරණය ඩෙස්ක්ටොප් දර්ශනයන් (Desktop appearance), අයිකොන් (icon), පුරන්න (logon) හා ආරම්භක පැලැල්ල (startup screen) වෙනස් කිරීමට ඉඩ සලසමින් වින්ඩෝස් අතුරුමුහුණත් වෙනස් කිරීම සිදු කරයි.
තල බමන ප්‍රකාරය
ටියුන්අප් ආරම්භක මධ්‍යස්ථානයෙහි පහල කොටසින් ප්‍රවේශ විය හැකි මෙම කොටස වින්ඩොස් සේවාවන් හා පරිශීලක තෝරාගැනීම් මුහුණුවර තාවකාලිකව නවතා දමමින් කාර්යඵලය ඉහල දැමීම සිදු කරනු ලබයි. උදා : වින්ඩෝs (Aero themes) සහ දෘෂ්ටි රංගප්‍රයෝග.
ප්‍රවර්ධනය
ටියුන්අප් ප්‍රථම සංස්කරණය ටියුන්අප් 97, එළිදැක්වීම 1997 දී සිදුවිය. එතැන්සිට අද දක්වා සංස්කරණ නවයක් එළිදැක්වා තිබේ.
ටියුන්අප් යුටිලිටීස් 2003
ටියුන්අප් යුටිලිටීස් 2004
ටියුන්අප් 1-ක්ලික් නඩත්තුව සහ ටියුන්අප් වින්ස්ටයිලර් (කලින් පැවති ටියුන්අප් ස්ටයිලර්. ). මෙයට අලුතින එකතු වූ අංග වන අතර වින්ඩෝස් ලේඛන කැබලිකරණ සකසනය වින්ඩෝස් 2000 සහ වින්ඩෝස් එක්ස්පී සදහා සහය දක්වීම මෙහි වදගත් කරුණකි.
ටියුන්අප් යුටිලිටීස් 2006
ටියුන්අප් යුටිලිටී 2006 ප්‍රශස්තිකරණය, සැකසීම් සහ දෘඩ තැටිය පිරිසිදු කිරීමේ මෙවලම මොසිල්ලා ෆයර්ෆොක්ස් (Mozilla Firefox) සඳහා සහය දක්වන පරිදි නිකුත් වීම මෙහිදී සිදුවිය. මෙහි ටියුන්අප් ආරම්භක කළමනාකාරකය, කතුවැකිය ඇගැයුමක් සහ පරිගණකය පණ ගන්වන අතරතුර නිවැරදිව දැනුවත් වැඩ සටහන් පිලිඹඳව පැහැදිලි කිරීම දර්ශනය කරන අතර ටියුන්අප් ස්ටයිලර් මගින් වින්ඩෝස් එක්ස්පී හි බූට් ලාංචනය වෙනස් කිරීමේ පහසුකම සලසයි.
ටියුන්අප් යුටිලිටීස් 2007
මෙහිදී නවතම සංරචක දෙකක් එළිදැක්වුනු අතර ඒවා නම් ටියුන්අප් ඩිස්ක් ඩොක්ටර් සහ ටියුන්අප් ඩිස්ක් ස්පේස් එක්ස්ප්ලෝරර් වන අතර ටියුන්අප් යුටිලිටීස් 2007, වින්ඩෝස් විස්ටා සදහා සහය දැක්වීම ද මෙහි වදගත් සිදුවීමකි.
ටියුන්අප් යුටිලිටීස් 2008
මෙහිදී ටියුන්අප් ඩ්‍රයිව් ඩීෆ්‍රග් (defragmentation tool) සහ ටියුන්අප් රිපයාර් විසාඩ් (දෝශ නිවරදි කරන මෙවලම) යන සංරචක දෙක සංයුක්ත කරමින් තනි සංරචකයක් ඉදිරිපත් කෙරුන අතර ටියුන්අප් යුටිලිටීස් 2008 හි තවදුරටත් දෘඩ තැටි පිරිසිදු කාරක සංරචක දෙකක් වෙනුවට දෘඩ තැටි පිරිසිදු කාරකය ටියුන්අප් ස්ටාට් සෙන්ටර් හි ගේන් ඩිස්ක් ස්පේස් නම් කාණ්ඩයෙහි එක් අංහයක් ලෙස ඇතුලත් කෙරුණි.
ටියුන්අප් යුටිලිටීස් 2009
මෙහිදී ස්ටාට් සෙන්ටර් හි පද්ධතිය විශ්ලේශණය කිරීමට, දැන් පවතින තත්වය දර්ශනය කිරීමට හා නිර්දේශ කිරීම් (ඇති නම්) ලබා දීමට කාණ්ඩ වෙන් කෙරුණු අතර එහි සිස්ටම් මේයින්ටේන්, ස්පීඩ් හා සිස්ටම් ස්ටේටස් නම් ක්ෂේත්‍රයන තුනක් ඉදිරිපත් කෙරුණි. මෙහිදී පැරණි සංස්කරණ වල පැවති සටාර්ටප් ඔප්ටිමයිසර් හි නම වෙනස් කරමින් ටියුන්අප් ස්පීඩ් ඔප්ටිමයිසර් නම් සංරචකයක් ද ටියුන්අප් ශෝර්ට්කට් ක්ලීනර් නම් නව සංරචකයක් ද ඉදිරිපත් කෙරුණි. එසේම නව ටියුන්අප් ස්ටයිලර් මගින් වින්ඩෝස් විස්ටා හි පරිගනකය පණ ගැන්වෙන අවස්ථාවේ දිස්වන වින්ඩෝස් විස්ටා ලාංචනය වෙනස් කිරීමේ හකියාවද පැවතුණි.
ටියුන්අප් යුටිලිටීස් 2010
මෙම සංස්කරණය වින්ඩෝස් 7 ( Windows 7) සඳහා සහය දක්වමින් ඉදිරිපත් උන අතර. මෙහි ටර්බෝ මොඩ්  මගින් භාවිත කරන්නාට එක ටිකියක් (1-click) මගින් වින්ඩෝස් ඒරෝ(Windows Aero), වින්ඩෝස් සර්ච් (Windows Search), වින්ඩෝස් එරර් රිපෝර්ටින් (Windows Error Reporting) හෝ ජංගම දුරකතන සමග සමමුහූර්තකරණය කිරීම වැනි විවිධ පසුතල වඩසටහන් නවතා දැමීමේ පහසුව සලසා දීම විශේෂ කරුණකි. එසේම ටියුන්අප් ලයිව් ඔප්ටිමයිසේශන් නම් සංරචකයද ඇතුලත් කෙරුණි.
මෙහිදී ඉදිරිපත් කෙරුණු ටියුන්අප් ප්‍රෝග්‍රැම් ඩිඇක්ටිවේටර් මගින් මෙහෙයුම් පද්ධතියේ පද්ධති භාරයට බලපාන ක්‍රමලේඛයන් නවතා දැමීම හා ඒ අනුව එහි ප්‍රතිඵලයක් වශයෙන් මෘදුකාංග ඉවත් කිරීමකින් තොරව පද්ධති භාරය ඉවත් කිරීමේ හැකියාවද ලබා දුන අතර පරිශීලකයා නවතා දැමූ ක්‍රමලේඛ නැවත පණ ගන්වන මොහොතේදී ටියුන්අප් ප්‍රෝග්‍රැම් ඩිඇක්ටිවේටර් මගින් ස්වයංක්‍රීයව ඒව නැවත ආරම්භ කිරීමේ හැකියාවත් ලබා දෙයි. නව ක්‍රමලේඛ ඇගැයුම ශ්‍රිතීයතාව මෙම සංස්කරණය සමග ඉදිරිපත් උන අතර සෙසු ටියුන්අප් යුටිලිටීස් භාවිත කරන්නන් විසින් ප්‍රයෝජනවත් භාවය ඇගැයුමට ලක් කල ආකාරය තරු එකක සිට පහ දක්වා ප්‍රමාණයකින් දර්ශනය කර ගත හැකි වීම මෙහිදී දැක ගත හකි කරුනක් විය. එසේම ස්ටාට් සෙන්ටර් හි ටියුනින් ස්ටේටස් නම් නව අංගයක් එක් කෙරුන අතර මෙමගින් ප්‍රශස්තිකරණ අභිවෘද්ධිය සහ ප්‍රශස්තිකරණය දියුණු කළහැකි අංගයන් හඳුනාගෙන ඒවා ප්‍රදර්ශනය කිරීමත් සිදු කරණු ලබයි.
ටියුන්අප් යුටිලිටීස් 2012
ඉකොනොමි මොඩ් නම් නව සංරචකයක් ස්ටාට් සෙන්ටර් වෙත එක් කෙරුන අතර මෙමගින් ලැප්ටොප් පරිගනක වල විදුලි කෝෂ බලය ආරක්ෂා කර දීමත්  අනෙක් පරිගනක වල විදුලි බල පරිභෝජනය ආරක්ෂා කිරීමත් සිදු කෙරේ. එසේම ටියුන්අප් ප්‍රෝග්‍රැම් ඩිඇක්ටිවේටර් වඩා සාර්ථක ආකාරයකට සංස්කරණය කර තිබීමත් විශේෂ කරුණකි.
තීරණාත්මක ප්‍රතිග්‍රහණය
ටියුන්අප් යුටිලිටීස් වෙත වැඩි වශයෙන් ධනාත්මක ගුණදොස් විවේචනයන් ලැබුන අතර කොම්පියුටර් ශොපර් (Computer Shopper (US magazine)) සඟරාව මගින් ටියුන්අප් යුටිලිටීස් 2009 සඳහා ධනාත්මක ප්‍රතිචාර ලකුණු 10 න් 8 ලබා දී තිබුණි. ටියුන්අප් යුටිලිටීස් 2009, දෙදහස් නවය වසරේ හොදම නිෂ්පාදන 100 අතරින් 37 වන ස්ථානය දිනා ගැනීමට හැකි වූ අතර වසරේ විශිෂ්ටතම උපයෝගිතා මෘදුකාංගයට හිමි තැන ටියුන්අප් යුටිලිටීස් 2009 සඳහා කොම්පියුටර් ශොපර් (Computer Shopper (US magazine)) සඟරාව ලබා දී තිබේ.
එසේම සීනෙට් (CNET) විසින් ටියුන්අප් යුටිලිටීස් 2009 සඳහා තරු 5 න් 5 ම ලබා දී තිබේ. සීනෙට් හි සහකාර සංස්කාරක සෙත් රොසෙන්බැට් (Seth Rosenblatt), ටියුන්අප් යුටිලිටීස් 2009 වටිනාකම තක්සේරු කළ අතර එය බලවත් සහ භාවිතයට පහසු මෙව්ලමක් බවත්, එහි ඩිස්ක් ක්ලීනප් හා රෙජිස්ට්‍රි ක්ලීනර්',' පාන් හා බටර්'' වලට සමාන බවට උපමා කෙරිණ.
පීසී වර්ලිඩ් (PC World (magazine)) හි ප්‍රෙස්ටන් ග්‍රලා (Preston Gralla) 2010 සංස්කරණය ගැන ප්‍රකාශනයක් සිදු කල අතර එය පරිපූර්ණ සංරචක ගොන්නක් බවත් එහි ස්ටාර්ට්අප් ඔප්ටිමයිසර් හි සිට සියල්ල පවතින බවත්, කෙසේ වුවත්  මිල අධික වීම මිලදී ගැනීම තීරණය අපහසු කරන කාරණයක් බවත් සඳහන් කෙරිණ. එසේම ප්‍රෙස්ටන් ග්‍රලා (Preston Gralla) ටියුන්අප් යුටිලිටීස් 2009 සඳහා ''පීසී ඇඩ්වයිසර්' '(PC Advisor) හිදී 5 න් 4.5 ක වටිනාකම තක්සේරු කරන ලදී.
ටියුන්අප් යුටිලිටීස් එසේම සොෆ්ට්පීඩියා (Softpedia) වෙතින් සම්මානය දිනාගත් අතර එනමුත් සංස්කාරක ඇලෙ‍ක්ස් මුරාඩින් (Alex Muradin, Softpedia) ටියුන්අප් යුටිලිටීස් 2006 සඳහා තාක්ෂණික සහයෝගය හිඟ බවක් පැවති බව සදහන් කල අතර ඔහු විසින් ටියුන්අප් යුටිලිටීස් සදහා අවසාන ලකුණු ගණන ලෙස 5 න් 5 ම ලබා දුනි. ක්‍රිස්ටියන් ඉම්ලර් (Christian Immler) ටියුන්අප් යුටිලිටීස් සුසරන මෙවලම් අතර ශ්‍රේෂ්ඨයෙක් බව සදහන් කරන ලදී..
සටහන්
<ol type="A"> <li> වින්ඩෝස් එක්ස්පී හෝම් සංස්කරණය, වෘත්තිමය සංස්කරණය සහ මීඩියා සෙන්ටර් සංස්කරණය සඳහා පමණක් සහාය දක්වයි.</li> </ol>
බාහිර යොමු
නිල වෙබ් අඩවිය
ප්‍රවර්ගය:පරිගණක මෘදුකාංග
අයිසිනයි
[[ගොනුව:Celtic gold stater Iceni tribe.jpg|thumb|290px|බ්‍රිතාන්‍ය කෙල්ට්වරු, අයිසිනයි, රත්රන් පුවරුව,
ආදි ෆ්‍රෙක්න්ම් මාදිළිය (ක්‍රිපූ 15 - ක්‍රිව 20).
පසු: කැටිති කුරුසිය මත පිහිටුවා ඇත පුෂ්පය, කැටිති කුරුසියෙහි කොන් මත ඇල රේඛා]]
අයිසිනයි හෝ ඉසිනයි යනු, යකඩ යුගයෙහිදී සහ මුල් රෝමානු යුගයෙහිදී නැගෙනහිර බ්‍රිතාන්‍යයෙහි විසූ බ්‍රිටනික ගෝත්‍රයකි.
“ සංස්ථා” පසුබිම
ඓතිහාසිකව සංස්ථා, රජයේ විශේෂ පනතක් මගින් ආරම්භ කරන ලදි. අද වන විට සංස්ථා සාමාන්‍යයයෙන් රජයේ, පළාතේ හෝ ජාතික ආණ්ඩුවේ ලියාපදිංචි වනු ලැබේ. මෙම ලියාපදිංචිවීමෙන් අනතුරුව ඒවා රජය මගින් පනවන ලද නීති මගින් විධිමත් ලෙසට පාලනය වන ආයතනයක් බවට පත්වේ. වගකීම් සීමිත ව්‍යාපාරයක් ලෙසට සංස්ථාව උපකල්පනය කිරීමට, ලියාපදිංචිය ප්‍රධාන පූර්ව අවශ්‍යතාවයක් වේ. මෙම ලියාපදිංචි කිරීමේ කාර්යයේදී සංස්ථාවේ සහ ලියාපදිංචි නියෝජිතවරයෙකුගේ (ක්‍රියාවලිය තුළ නෛතිකමය සේවාවක් ලබාගැනීමට හැකියාවක් ඇති බවට නම් කරන ලද සමාගමක් හෝ පුද්ගලයෙක්) ප්‍රධාන ලිපිනය නම් කිරීම අත්‍යාවශ්‍ය වේ. එසේම මෙම ලියාපදිංචි කිරීමේ කාර්යයේදී, සමහර විට නියෝජිතවරයෙක් හෝ ගොනු කරන ලද නීතිමය හෝ බලඅධිකාරයක් මත පදනම්වන සංස්ථාවේ වෙනත් නෛතික නියෝජිතවරයෙක් නම්කිරීම අත්‍යාවශ්‍ය වේ. සාමාන්‍යයයෙන් සංස්ථාවක් ආණ්ඩුවත් සමගින් සංස්ථාවේ පවතින සාමාන්‍ය  ස්වභාවය, නිකුත් කිරීමට බලයලත් කොටස් ප්‍රමාණය සහ අධ්‍යක්ෂකවරුන්ගේ නම් සහ ලිපිනයන් ඇතුළත් ව්‍යවස්ථාවලියක් ගොනු කරනු ලැබේ. එම ව්‍යවස්ථාවලිය අනුමත වන විට, සංස්ථාවේ අධ්‍යයක්ෂකවරු රැස්වී රැස්වීම් ක්‍රියාපටිපාටිය, නිලධාරී තනතුරු වැනි සංස්ථාවේ අභ්‍යයන්තර කටයුතු පාලනය කරන අතුරු නීති නිර්මාණය කරනු ලබයි. සංස්ථාවක් මෙහෙයවන නෛතික වූ බලඅධිකාරිමය නීතිය මගින් එහි අභ්‍යයන්තර කටයුතු වැඩි ප්‍රමාණයක් මෙන්ම එහි මූල්‍යයද විධිමත් ලෙසට පාලනය වෙයි. තමන්ගේ මව් රාඡ්‍යයයෙන් පිටත යම් සංස්ථාවක් මෙහෙයවන්නේ නම් එය අදාළ රාඡ්‍යයයේ ”විදේශ සංස්ථාවක්” ලෙසට ලියාපදිංචි විය යුතු අතර මීට මුළුමනින්ම සහ නිතරම සත්කාරක රටේ රැකියා, අපරාධ, කොන්ත්‍රාත්, සිවිල් ක්‍රියාකාරකම් වැනි අංශවලට අදාළ වන නීතිරීතිවලට යටත්ව ක්‍රියාකළ යුතුය.
සංස්ථා නම් කිරීම
පොදුවේ සලකන විට සංස්ථාවලට නිශ්චිත නමක් තිබේ. ඓතිහාසික තොරතුරු දෙස බලද්දී, සමහර සංස්ථා නම් කර තිබෙන්නේ ඒවායේ සාමාජිකත්වය ලබාගත් පසුවයි. නිදසුනක් ලෙසට ”ද ප්‍රසිඩන්ට් ඇන්ඞ් ෆෙලෝස් ඔෆ් හාවඞ් කොලේජ්” නම් සංස්ථාව පෙන්වා දිය හැකිය. අද වන විට වඩාත් නෛතිකමය තත්වයක් තුලින් ලබාගත් නිශ්චිත නමක් සංස්ථාවලට තිබේ. නමුත් එය, ඔවුන්ගේ සාමාජිකත්වය ලබාගැනීම සඳහා යොමු කරවීමක් අවශ්‍යය නොවේ. විශේෂයෙන් කැනඩාව තුළ මේ හැකියාව දක්නට ලැබේ. එහි බොහෝ ප්‍රමාණයක් කුඩා කැනේඩියානු සමාගම්වලට නමක් ඇත්තේ ම නැත. ඔවුන් ඒ වෙනුවට භාවිතා කරන්නේ ”පලාත් අලෙවි බදු ගෙවීමේදී” එක් එක් සංස්ථාවලට ලබාදෙන ලියාපදිංචි අංකයයි. හුදෙක්ම එකිනෙක සංස්ථා වෙන් වෙන්ව හඳුනාගැනීමට ඔවුන් භාවිත කරන්නේ ඒ එකිනෙකට අදාල ඉහතින් සඳහන් කළ අංකය වේ. (නිදසුනක් ලෙසට- ”12345678 ඔන්ටාරියෝ ලිමිටඞ්”) බොහෝ රටවල සංස්ථාපිත නම් තුළ ”සංස්ථාව” නම් පදය ඇතුළත්ව තිබේ. නොඑසේනම් සංස්ථාපිත තත්ත්වයෙන් යුත් ආයතන හැඳින්වීම සඳහා භාවිත කරන කෙටි යෙදුමක් ඒ නම්වල අඩංගු වේ. නෛතිකමය හෝ වෙනත් බලඅධිකාරිමය සාධක සහ භාෂාවට අනුව මෙම යෙදුම් වෙනස් වේ. සමහර නීතිමය හෝ වෙනත් බලඅධිකාරීන් තුළ ඒවා අනිවාර්ය වේ. නමුත් සමහර ඒවා තුළදී එය අනිවාර්ය නොවේ (භාවිත කරන නම් හෝ කෙටියෙදුම්). ඒවායේ භාවිතයන් නිර්මාණාත්මක දැක්මක් හරහා වගකීම් සීමිත ආයතන සමග ගණුදෙනු කිරීමට සිදුවන සියලූම අයට දැනුම් දෙනු ලැබේ. එය සිදුවන්නේ එම ආයතන පිහිටුවන ලද පුද්ගලයන් වෙත එය නැවත ළඟා නොවන බවට දැනුවත්භාවය තුලය. සමහර නෛතික හෝ වෙනත් බලඅධිකාරීන් සංස්ථාපිත තත්ත්වය හැඟවීම සඳහා ”සමාගම්” යන වචනය පමණක් භාවිත කිරීමට ඉඩ නොදේ. එයට හේතුව වන්නේ සමහර විට ”සමාගම” යන වචනය තුළ හවුල් ව්‍යාපාරයක් හෝ කේවල ස්වාමි ව්‍යාපාරයක් සඳහන් කිරීමටද හැකි බැවිනි. එලෙසම පෞරාණිකව සලකද්දී අනවශ්‍ය ලෙස එකතුවුණු පුද්ගල කණ්ඩායමක් හැඳින්වීමටද එම වචනය භාවිත කළ හැකිය. (නිදසුනක් ලෙසට, තානායමක රැඳී සිටින අය)
References
http://en.wikipedia.org/wiki/Corporation#Formation
ටාරේ සමීන් පර්
තාරේ සමීන් පර් a 2007 Bollywood film directed by Aamir Khan, produced by Aamir Khan Productions, and initially conceived of and developed by the husband and wife team, Amole Gupte (writer and creative director) and Deepa Bhatia (concept, research, and editing). It features music by the trio, ශංකර්-එහ්සාන්-ලෝයි, lyrics by Prasoon Joshi, CG animation by Visual Computing Labs, Tata Elxsi Ltd., 2D animation is by Vaibhav Kumaresh’s Vaibhav studios, and title animation by Dhimant Vyas.
External links
ප්‍රවර්ගය:2007 films ප්‍රවර්ගය:ඉන්දියානු චිත්‍රපට ප්‍රවර්ගය:Hindi-language films ප්‍රවර්ගය:English-language South Asian films ප්‍රවර්ගය:Filmfare Best Movie Award winners ප්‍රවර්ගය:Films distributed by Disney ප්‍රවර්ගය:Dyslexia in fiction ප්‍රවර්ගය:Indian submissions for the Academy Award for Best Foreign Language Film
එක්සත් ජාතීන්ගේ ආරක්ෂක මණ්ඩල යෝජනාව 2334
එක්සත් ජාතීන්ගේ ආරක්ෂක මණ්ඩල යෝජනාව 2334 2016 දෙසැම්බර් 23 දිනදී සම්මත කරගන්නා ලදි. එය අදාළ වූයේ "නැගෙනහිර ජෙරුසලෙම ඇතුළු 1967 වසරෙහි සිට අධිවාසිත පලස්තීන භූමිප්‍රදේශ තුල"  ඊශ්‍රායෙල ජනාවාසකරණය පිළිබඳව වෙයි. යෝජනාව පවසන්නේ ඊශ්‍රායෙලයෙහි ජනාවාසකරණ ක්‍රියාවලිය වෙතින් ජාත්‍යන්තර නීතිය "අතිශයින් නින්දිත ලෙසින් උල්ලංඝනය කිරීමක්" සිදුවන අතර ඒ සඳහා "කිසිදු නෛතික වලංගුතාවයක් නොමැති බවයි". එය තදින් ඉල්ලා සිටින්නේ ඊශ්‍රායෙලය එවන් ක්‍රියාකාරිකම් නැවැත්විය යුතු බවත් අධිවාසිත බලවතෙකු  ලෙසින් සතරවන ජිනීවා ප්‍රතිඥාව යටතේ එහි බැඳීම්  ඉටු කරන ලෙසත්ය.
2009 වසරෙන් පසු ඊශ්‍රායෙලය සහ පලස්තීන බලප්‍රදේශ පිළිබඳ සම්ම්තවූ පළමුවන එක්සත් ජාතීන්ගේ ආරක්ෂක මණ්ඩල යෝජනාව එය වූ අතර, 1980 වසරෙහි යෝජනාව 465 ට පසුව මෙතරම් විශේෂත්වයකින් ඊශ්‍රායෙල ජනාවාස පිළිබඳ ගැටළුව ආමන්ත්‍රණය කල පළමුවැන්න විය.